open-index/open-wikipedia-markdown huggingface dataset:
Sylvi Saimo

**Sylvi Riitta Saimo** (vuoteen 1936 saakka *Sikiö*, 12. marraskuuta 1914 Jaakkima – 12. maaliskuuta 2004 Laukaa) oli suomalainen meloja ja ensimmäinen olympialaisten kesälajissa kultaa voittanut suomalaisnainen.

Sylvi Saimon vanhemmat olivat maanviljelijä Johannes Sikiö ja emäntä Hilda Hannonen. Hän teki lähes koko ikänsä maataloustöitä ja kävi maamieskoulun 1945 sekä valmistui liikuntaneuvojaksi 1948. Hämeenlinnan keskusvankilan vartijana Saimo toimi 1946–1948, kerho-ohjaajana 1956–1961 ja liikunnanohjaajana useilla kristillisillä nuorisoleireillä. Sodassa hän oli ilmavalvontalottana. Hän oli maanviljelijä kotitilallaan Lievestuoreen Hoholla.

Saimo aloitti kilpaurheilun jo nuorena: hän harrasti suunnistusta, hiihtoa ja yleisurheilua huipputasolla ennen kuin löysi lajikseen melonnan. Hän osallistui melontaan Lontoon olympiakisoissa ja sijoittui kuudenneksi 500 metrin kajakkiyksiköissä ajalla 2.38,4. Kesällä 1950 hän voitti melonnassa maailmanmestaruuden yksikössä ja Greta Grönholmin kanssa kaksikossa Kööpenhaminassa pidetyissä kisoissa.

Saimo voitti 1949 Suomen-mestaruuden yksikössä ajalla 2.26,0 ja kaksikossa Aune Janssonin kanssa ajalla 2.19,8. Seuraavana vuonna hän uusi mestaruutensa yksikössä ajalla 2.30,3 ja voitti kaksikon SM-kultaa Pirkko Ihalaisen kanssa ajalla 2.15,0. Vuoden 1951 PM-kilpailuissa hän voitti Grönholmin kanssa kaksikon mestaruuden.

Helsingin olympiakisoissa 37-vuotiaana Sylvi Saimo voitti kultaa naisten kajakkiyksikköjen 500 metrillä 28. heinäkuuta 1952 (kilpailun tulokset: 1. *Sylvi Saimo, Suomi* 2.18,4, 2. *Gertrude Liebhart, Itävalta* 2.18,8 ja 3. *Nina Savina, Neuvostoliitto* 2.21,6).

Saimoa voidaan pitää eräänlaisena suomalaisen naisurheilun esikuvana ja ikonina. Hänet valittiin Vuoden naisurheilijaksi vuosina 1948, 1950 ja 1952. Hänen jälkeensä seuraava naispuolinen suomalainen kesäolympiakisojen voittaja oli 44 vuotta myöhemmin Heli Rantanen Atlantassa 1996.

Urheilu-uran jälkeen Saimo toimi Keskustan kansanedustajana 1966–1979. Presidentin valitsijamiehenä hän oli vuosina 1956, 1962, 1968 ja 1978. Hän osallistui myös aktiivisesti Laukaan kunnallispolitiikkaan.

## Lähteet

## Aiheesta muualla

* Suomen olympiakomitean uutinen Saimon kuolemasta 
* Ylen Elävä arkisto: Sylvi Saimo ja kajakkikulta
*
Jaakko Högman

Seppä **Jaakko Högman** (alun perin *Hökkä*, 25. heinäkuuta 1750 Karjalankylä, Ii – 2. heinäkuuta 1806 Laukaa) tunnetaan erityisesti Paavo Ruotsalaisen hengellisen herätyksen isähahmona. Tytär Margareta Högman vaikutti ystäväliikkeenä tunnetun herätysliikkeen johtohahmona.

Jaakko Hökkä muutti nuorena Yli-Iin Karjalankylästä Illinsaareen Iin kirkonkylään ja sieltä 1788 Pielavedelle, josta noin 1794 Jyväskylään. Nimensä hän muutti Hökästä Högmaniksi noin vuonna 1791.

Seppä Högman tunnettiin valistuneena ja hengellisenä miehenä, joten synnintunnosta kärsinyt Paavo Ruotsalainen käveli Nilsiän Aholansaaresta jalan yli 200 kilometrin matkan tapaamaan tätä Jyväskylään. Seppä antoi tälle Thomas (Tuomas) Wilcocksin kirjan *Kallihit hunajan-pisarat*, joka vaikutti Ruotsalaiseen syvästi. Tapaamisesta on jäänyt erityisesti elämään sepän siteeraus kirjasta: "Yksi sinulta puuttuu ja sen mukana kaikki*"*.

Tämän yhden on usein ymmärretty olevan kirjassa myöhemmin mainittu *... "*Kristuksen sisällinen tunto*"*. Sitä kuvataan kuitenkin *[[Suometar (sanomalehti)|Suometar]]*-lehdessä 1856:22 toisin: Paavolta puuttuikin se, että hän ei ollut *myynyt kaikkea* eli luopunut omista yrityksistään kelvata Jumalalle.

Seppä Högmanin ja Paavo Ruotsalaisen kohtaamisen muistomerkki on pystytetty vuonna 1925 Jyväskylän vanhalle hautausmaalle. Perimätiedon mukaan Paavo Ruotsalaiseen syvästi vaikuttaneet sanat lausuttiin tällä kyseisellä paikalla. Kohtaamisen muistoksi pystytettyyn kiveen on kaiverrettu sanat: ”Tällä paikalla sijainneessa pajassa Paavo Ruotsalainen vuonna 1799 ensimmäisen kerran tapasi Jaakko Högmanin, jyväskyläläisen sepän, jonka sanat ’Yksi sinulta puuttuu ja sen kanssa kaikki: Kristuksen sisällinen tunto, ’ tekivät hänestä kansamme herättäjän.” Muistokiven paikalla on kylläkin sijainnut sepän paja, muttei Högmanin. Hänen pajansa sijaitsi Väinölässä Äijälänjoen varrella.

## Lähteet
Tähdenpeitto

**Tähdenpeitto** eli **okkultaatio** syntyy, kun kirkas tähti peittyy Kuun tai planeetan taakse. Planeetan taakse peittyviä kirkkaita tähtiä tavataan harvoin, mutta Kuun taakse peittyvät tähdet ovat melko tavallisia. 

Tähdenpeittoa on käytetty muun muassa Albert Einsteinin yleisen suhteellisuusteorian ennusteiden todentamiseen. Teorian mukaan Auringon painovoimakenttä aiheuttaa Auringon läheltä kulkevaan kaukaisesta tähdestä Maahan saapuvaan valoon taipuman, jolle teorian perusteella voidaan laskea tarkka arvo. Taipuman vaikutuksesta Auringon reunan läheisyydessä näkyvä tähti näyttää siirtyvän hiukan Auringosta poispäin. Ilmiön suora havaitseminen on kuitenkin vaikeaa Auringon kirkkauden vuoksi. Taipuman mittaamiseksi tarvittiin samanaikainen Kuun aiheuttama tähdenpeitto ja täydellinen auringonpimennys. Valon taipuminen Auringon painovoimakentässä vahvistettiin vuoden 1919 auringonpimennyksen yhteydessä. Englantilaiset suorittivat tämän pimennyksen aikana mittauksia Guineanlahden Príncipen saarella ja Brasiliassa. Saatujen valokuvalevyjen tutkiminen osoitti Einsteinin teorian ennustaman tuloksen (noin 1,7 kaarisekuntia) oikeaksi 10&nbsp;%:n tarkkuudella. Havainto julkistettiin Lontoossa 6. marraskuuta 1919 pidetyssä Royal Societyn kokouksessa.

## Katso myös
*Kuunpimennys
*Auringonpimennys

## Lähteet

## Aiheesta muualla
Raul Roine

**Raul Rafael Roine** (14. tammikuuta 1907 Turku &ndash; 12. kesäkuuta 1960 Helsinki)  oli erityisesti saduistaan tunnettu kirjailija. Suuren osan hänen satukokoelmistaan kuvitti Rudolf Koivu, mutta myös Seppo Arina.

## Henkilöhistoria
Roineen vanhemmat olivat valokuvaaja Johan Emil Roine ja Gerda Emilia Seppä. Vanhemmat antoivat esikoispoikansa kasvatiksi Halikkoon isän sisaren perheeseen. 1925 Roine muutti Helsinkiin, jossa hän tutustui taiteilijoihin kuten Wäinö Aaltoseen ja Rudolf Koivuun. Sota-aikana hän meni naimisiin Elsa Nousiaisen kanssa, mutta liitto päättyi jo 1945. Roineelle ja hänen kihlatulleen Berit Grönholmille syntyi 1950 poika Jan Rafael. Roine toimi apulaisena isänsä valokuvausliikkeessä ennen ryhtymistään vapaaksi kirjailijaksi.

## Kirjallinen tuotanto
Roine alkoi pula-aikana kirjoittaa satuja, mihin häntä olivat rohkaisseet kirjailija Anni Swanin kannustavat kommentit sadusta *Hyppyrin pyppyrin*. Rudolf Koivu alkoi kuvittaa Roineen satuja, joista tunnetuimmat lienevät *[[Antti Puuhaara]]*, *Peukaloisen seikkailut* ja *Vihreä lohikäärme*.

### Teoksia
Roine julkaisi satukokoelmia, mutta myös näytelmiä:
* *Satuposetiivi*, 1935
* *Porsliiniprinsessa*, 1936
* *Metsänväki käy Helsingissä*, 1937
* *Sitruunankeltainen papukaija*, 1938
* *Viisauden jyvä*, 1938
* *Jäniksen tupa*, 1939
* *Antti Puuhaara*, 1939-1956
* *Peikko pinteessä*, 1941
* *Matka satumaahan*, 1942
* *Lintukotolaiset*, 1943
* *Hupaisia tarinoita Metsolan väestä*, 1944
* *Peukaloisen seikkailut*, 1945
* *Taikatorvi*, 1945
* *Elävä kannel*, 1945
* *Huilu ja rumpu*, näytelmä, 1950
* *Linturannikko*, näytelmä, 1950
* *Retki satumaahan*, näytelmä, 1954

## Lähteet

## Aiheesta muualla
* Raul Roine : Härjäkki tietävä et o sunnuntai, Suomen Kuvalehti, 03.11.1934, nro 45, s. 22, Kansalliskirjaston digitaaliset aineistot
Grafia

**Grafia** (aiemmin **Suomen Taidepiirtäjäliitto**) on vuonna 1933 perustettu visuaalisen viestinnän suunnittelijoiden järjestö, jonka tehtävänä on edistää alan tietämystä ja tuntemusta sekä valvoa jäsentensä oikeudellisia, ammatillisia ja taloudellisia etuja. Grafia muun muassa jakaa apurahoja, myöntää erilaisia tunnustuksia ja julkaisee Grafia-lehteä.

Grafian jäsenet toimivat monenlaisissa luovan suunnittelun tehtävissä, kuten graafisina suunnittelijoina, art directoreina, kuvittajina, digi- ja julkaisusuunnittelijoina sekä alan tutkijoina, opettajina ja opiskelijoina. Järjestöön kuuluu lähes 1300 jäsentä.

## Killat
Lähde:
* G-Rex: Grafian katutaide & muraalit
* Julisteen ystävät
* Kirjasuunnittelijoiden kilta
* Kriittisen suunnittelun kilta
* Skarpit, on vuodesta 2010 jakanut Vuoden karikatyyppi -tunnustusta

## Tunnustukset
Lähde:
* Vuoden Huiput -kilpailu, vuosikirja, näyttely vuodesta 1980 (Platinahuippu ja Vuoden Junior)
* Vuoden graafikko -valinta vuodesta 1985
* Rudolf Koivu -palkinto joka toinen vuosi 
* Albert Gebhard -mitali
* Vuoden karikatyyppi

## Lähteet

## Aiheesta muualla
* Grafia ry:n kotisivu
Rudolf Koivu -palkinto

**Rudolf Koivu -palkinto** on Rudolf Koivun elämäntyön kunniaksi vuodesta 1949 jaettu palkinto, joka jaetaan lasten- ja nuortenkirjan kuvittajalle. Palkinto jaetaan nykyisin joka toinen vuosi. Vuonna 2025 jaettiin ensimmäistä kertaa kolme palkintoa, joista ensimmäinen palkinto oli arvoltaan 15&nbsp;000 euroa, toinen 10 000 euroa ja kolmas 2000 euroa. Vuoteen 2023 saakka palkinnon arvo oli 10&nbsp;000 euroa. 

Palkinnon myönsi vuoteen 1983 Rudolf Koivu -säätiö, 1983–1986 Grafia ry yhdessä Suomen Nuorisokirjailijat ry:n kanssa ja 1986–1996 Suomen Kirjasäätiö. Vuodesta 1997 palkinnon on myöntänyt Grafia.

## Palkitut

## Lähteet
Usagi Yojimbo

**Usagi Yojimbo** on amerikanjapanilaisen Stan Sakain luoma sarjakuva, joka kertoo Miyamoto Usagista, isännättömästä samuraijäniksestä, joka harhailee ympäri Edo-kauden Japania tehden sekalaisia samurain töitä. Sana *yojimbo* tarkoittaa henkivartijaa. Usagin historiallisena esikuvana on Sakain mukaan ollut oikea miekkamestari Miyamoto Musashi. 

Ensimmäisiä Usagi Yojimbon tarinoita julkaistiin Thoughts and Imagesin kustantamana vuosina 1984–1985. Sittemmin sarjakuvan ensimmäistä osaa julkaistiin Fantagraphics Booksin kustantamana vuosina 1987–1993 38 numeron verran. Hahmo vieraili samaan aikaan muidenkin kustantamoiden sarjakuvissa, kuten Mirage Studiosin Turtleseissa. Sittemmin Usagi Yojimbo -sarjakuva sai jatkoa, kun Miragen Peter Laird pyysi Sakaita tekemään sarjakuvaansa Miragen kustantamana. Usagi Yojimbo -sarjakuva sai näin toisen osansa vuonna 1993 ja jatkui aina vuoteen 1995 asti. Sarjakuvaa julkaistiin kuusitoista numeroa. Myöhemmin Dark Horse Comics on julkaissut Usagi Yojimbo -sarjakuvan kolmatta osaa vuodesta 1996 lähtien. Hahmo on seikkaillut samaan aikaan muidenkin kustantamoiden sarjakuvissa yksittäisissä tarinoissa.

Zum Teufel -kustantamo on julkaissut sarjaa suomeksi vuodesta 2020 lähtien Vesa Heinon suomentamana.

## Suomeksi julkaistut albumit
* *Usagi Yojimbo 1: Samurai*. Turku: Zum Teufel, 2020. .
* *Usagi Yojimbo 2: Ärjyvän lohikäärmeen salaliitto*. Turku: Zum Teufel, 2021. .
* *Usagi Yojimbo 3: Elonkierto*. Turku: Zum Teufel, 2022. .
* *Usagi Yojimbo 4: Häivähdyksiä kuolemasta*. Turku: Zum Teufel, 2023. .
* *Usagi Yojimbo 5: Elämän rajoilla*. Turku: Zum Teufel, 2025. .

## Lähteet

## Aiheesta muualla
* Santikko, S.: Usagi Yojimbo 1 – Samurai (Stan Sakai). Kvaak.fi. 24.11.2020.
* Römpötti, Harri: Samuraisarjakuva vie 1600-luvun Japaniin, jossa jänishahmoisen roninin miekkataistelut vaativat runsaasti uhreja. Helsingin Sanomat. 17.1.2021.
* Arvio: Usagi Yojimbo 3 – Elonkierto. Hyllyy-blogi. 15.3.2023.
Independence Day

**Independence Day** voi tarkoittaa ainakin seuraavia:

* *[[Lähdön aika]]* (*Independence Day*), Robert Mandelin ohjaama elokuva vuodelta 1983
* *[[Independence day – Maailmojen sota]]* (*Independence Day*), Roland Emmerichin ohjaama elokuva vuodelta 1996
* *[[Independence Day: Uusi uhka]]* (*Independence Day: Resurgence*), Emmerichin elokuvalleen ohjaama jatko-osa vuodelta 2016.

## Katso myös
* Independent’s Day
* Itsenäisyyspäivä
* Yhdysvaltain itsenäisyyspäivä
Martin Boos

**Martin Boos** (25. joulukuuta 1762 Huttenried, Baijeri – 29. elokuuta 1825 Sayn) oli saksalainen katolinen teologi, joka julisti silloisesta katolisesta näkemyksestä poiketen, että pelastus synneistä on saavutettavissa pelkästään uskomalla Jeesukseen.

Boos syntyi 1762 talonpojan pojaksi. Hän opiskeli teologiaa Dilingenin yliopistossa, ja papiksi hänet vihittiin 1786.

Boosista tuli kappalainen vuonna 1787, mutta kirkon johtomiehet ajoivat hänet ulos, kun hän painotti ihmisen pelastumista yksin armosta. Kahden vankeusjakson jälkeen Boos löysi 1799 paikan Itävallasta, Linzin hiippakunnasta. Sinne hänet kutsui piispa Joseph Anton Gall. Siellä hän toimi ensin apulaissaarnaajana ja sitten vuodesta 1806 Gallneukirchenin pappina.

Piispa Gallin kuoleman jälkeen hän joutui uudestaan syytteeseen saarnoistansa. Hänet otettiin vuonna 1815 viralta ja pantiin Linzin luostarivankilaan. Seuraavana vuonna hänet karkotettiin maasta.

Boos palasi Baijeriin. Hän toimi 1816–1819 Düsseldorfissa uskonnon opettajana. Saynin pastoriksi hän pääsi kesäkuussa 1819. Siinä tehtävässä Boos toimi kuolemaansa asti.

## Lähteet
Prikaati 2005

**Prikaati 2005**, josta käytetään nimitystä valmiusyhtymä, on Suomen puolustusvoimien maavoimien uusin prikaatityyppi. Tällä hetkellä Suomessa on kolme Prikaati 2005 -mallin mukaista prikaatia koulutusorganisaatioina: Karjalan prikaati, Porin prikaati ja Kainuun prikaati. Ne eroavat toisistaan pääasiallisten ajoneuvojensa vuoksi. Kainuun prikaati toimii Sisu NA-110 -telakuorma-autoilla, Karjalan prikaati raskaimmin varusteltuna CV9030:llä ja Porin prikaati Panssari-Sisulla. Varustamisjärjestyksessä ensimmäinen on Karjalan prikaati. Kaikkia varusmiehiä ei kouluteta kuitenkaan edes näissä rauhan ajan valmiusprikaateissa 2005-kokoonpanoon, vaan kulloisestakin koulutustehtävästä osa näiden yksikköjen varusmiehistä saa jo kotiutuessaan sijoituksen muihin sodan ajan joukkoihin. Ne, jotka jäävät kokoonpanoon siirretään vuosien kuluttua muihin yksiköihin.

Valmiusyhtymät suunniteltiin varustettavaksi loppuun saakka vuoteen 2008 mennessä. Prikaati 2005:a kutsutaan myös valmiusprikaatiksi liikkuvuutensa ja strategisen iskun torjumiskykynsä vuoksi. 

Prikaati on pienin itsenäiseen taisteluun soveltuva sotatoimiyhtymä, jossa on taistelevana osana kolme panssariajoneuvoin liikkuvaa jalkaväkipataljoonaa, taistelua tukevana tykistöaselajina yhtymän orgaaninen (oma) tykistöpatteristo, jossa on kolme 155 millimetrin kanuunoilla varustettua tulipatteria.

Lisäksi valmiusyhtymän tulee kyetä vastaanottamaan johdettavakseen ja huollettavakseen 1–2 sen toimintaa tukevaa joukkoyksikköä. Tukevat joukkoyksiköt voivat olla kolmea jääkäripataljoonaa vahvistavia taistelevia yksilöitä tai taistelua tukevia yksiköitä, kuten tykkipatteristoja tai mekanisoituja taisteluosastoja.

Yleensä prikaatia suurempi sotatoimiyhtymä on armeijakunta. Klassisessa järjestelmässä pienin sotatoimiyhtymä oli prikaatia suurempi divisioona, joka koostui rykmenteistä.

## Kokoonpano

Prikaati 2005:een kuuluvat seuraavat joukot:
*esikunta- ja viestipataljoona (esikunta-, viesti-, tiedustelu- ja esikunta- ja viestipataljoonan huoltokomppania)
*kolme jääkäripataljoonaa (esikunta-, kranaatinheitin-, huolto- ja kolme jääkärikomppaniaa)
*tykistöpatteristo (esikunta- ja huoltopatteri ja kolme tulipatteria)
*ilmatorjuntapatteristo (johtokeskus ja neljä ilmatorjuntapatteria)
*panssarintorjuntaohjuskomppania
*pioneeripataljoona (esikunta- ja huolto-, pioneeri- ja kolme taistelupioneerikomppaniaa)
*huoltopataljoona (täydennys- ja kuljetus-, kunnossapito- ja lääkintäkomppaniat)

## Aiheesta muualla
*Prikaatikenraali Jaakko Koskelan artikkeli Ilmatorjuntaupseeri-lehdessä prikaati 2005:stä
Heikki Fabian Helminen

**Heikki Fabian Helminen** (21. elokuuta 1847 Teisko – 7. syyskuuta 1892 Viipuri) oli jyväskyläläinen liikemies. Hän perusti muun muassa sanomalehti *[[Keski-Suomi (lehti)|Keski-Suomen]]*, josta tuli vuonna 1917 Suomalaiseen yhdistymisen myötä nykyinen *[[Keskisuomalainen]]*.

Helminen kävi Tampereella alkeiskoulun ja oli sitten oppilaana Edvard Granbergin apteekissa. Kun Granberg ja kirjakauppias Emil Hagelberg perustivat vuonna 1871 Jyväskylään Korkeakosken viinapolttimon Helminen vastasi polttimon rakentamisesta ja oli sitten toistakymmentä vuotta polttimon isännöitsijänä. Hänestä tuli myös toinen polttimon omistajista.

## Kustantaja
Helminen perusti *Keski-Suomi*-sanomalehden* vuonna 1871, jolloin Suomessa ilmestyi muuta 19 sanomalehteä. Hän osti yhdessä lehtorien [[K. G. Göös]]in ja [[Johan Ferdinand Canth]]in kanssa piirilääkäri [[Wolmar Schildt|W. S. Schildt]]iltä Jyväskylän kirjapainon, jossa sanomalehteä alettiin painaa. Kirjapaino myytiin samana vuonna Göösin ja [[Alexander Georg Weilin]]in (myös jyväskyläläinen opettaja) perustamalle [[Weilin+Göös]]-yhtiölle. Keski-Suomen ensimmäinen numero ilmestyi 7. tammikuuta 1871. 

Helminen toimi perustamansa lehden päätoimittajana kahteen otteeseen, vuosina 1871–1873 ja 1881–1885.

Helminen omisti myös Jyväskylän kansalliskirjakaupan, ja hän oli Jyväskylän kaupunginvaltuuston jäsenenä. Hänellä oli lisäksi maanviljelyskonekauppa, ja hän oli jonkin aikaa Keski-Suomen Maamiesseuran johtokunnan jäsenenä. Helminen muutti 1888 Jyväskylästä [[Tampere]]ella ja julkaisi sitten Tampereella *Sampo*-nimistä lehteä, joka ei kuitenkaan menestynyt. Hän muutti jo samana vuonna [[Hamina]]an ja perusti siellä puhelinyhdistyksen. Hän oli sitten toimittajana *Haminan Sanomissa* ja toimi Haminassa sijainneen Weilin & Göösin kirjakaupan haarakonttorin hoitajana. Viimeksi Helminen oli Haminan puhelinyhdistyksen hoitajana ja hän oli myös perustamassa puhelinyhdistyksiä muualle lähiseudulle. Syyskuussa 1892 Helminen tavattiin hirttäytyneenä metsästä [[Markovilla]]n huvilan läheltä Viipurissa, jossa hän oli ollut perustamassa puhelinyhdistystä. Hänellä oli ollut viimeisinä aikoina rahavaikeuksia, ja hänen taskustaan löytyi matkapassi Venäjälle.

==Uusien keksintöjen lumo==
[[Puhelin]] esiteltiin ensimmäisen kerran suurelle yleisölle [[Philadelphia]]n [[maailmannäyttely]]ssä 1876, jossa myös Helminen vieraili. Hän innostui uudesta keksinnöstä ja rakensi vuonna 1878 [[Muurame]]ssa sijaitsevan maatilansa ja Jyväskylän välille [[Keski-Suomi|Keski-Suomen]] ensimmäisen ja yhden koko Suomen varhaisimmista puhelinyhteyksistä. Yhteys ei ollut kovinkaan käyttökelpoinen, mutta se toimi lähtölaukauksena alueen puhelinyhteyksien kehitykselle.

Philadelphian maailmannäyttelyssä esiteltiin myös [[kirjoituskone]]. Sellaisenkin Helminen päätti hankkia. Suomen ensimmäisen kirjoituskone, [[Remington]]in kakkosmalli, saapui Jyväskylään vuonna 1877.

Puhelimen ja kirjoituskoneen hankkiminen kuvaavat Helmisen taipumusta uutuudenviehätykseen. Hänen kerrotaan kuitenkin innostuneen liian monesta asiasta, minkä vuoksi liiketoimet joutuivat vaikeuksiin ja *Keski-Suomi-lehti'' vaihtoi pian omistajaa.

## Lähteet
Luettelo animaatioelokuvan tekijöistä

## Ohjaajia
( * = suomalainen)
* Andersson, Jan *
* Avery, Tex
* Bakshi, Ralph
* Barbera, Joseph
* Bass, Jules
* Bird, Brad
* Bluth, Don
* Disney, Walt
* Fleischer, Max
* Hanna, William
* Harryhausen, Ray
* Hykade, Andreas 
* Jones, Chuck
* Juusonen, Kari *
* Järvinen, Atte *
* Lasseter, John
* Lillqvist, Katariina *
* McCay, Winsor
* McLaren, Norman
* Mickwitz, Camilla *
* Miyazaki Hayao
* Nelimarkka, Riitta *
* Neuvonen, Laura *
* Norstein, Juri
* Nyström, Jan-Eric *
* Oshii Mamoru
* Park, Nick
* Partanen, Heikki *
* Prepula, Heikki *
* Pärn, Priit
* Quayn veljekset
* Rankin, jr., Arthur
* Rintaro (Shigeyuki Hayashi)
* Švankmajer, Jan
* Trnka, Jiří

## Katso myös
* Animaatio
* Luettelo kokoillan animaatioelokuvista
Jokohama

**Jokohama** () on Japanin suurin kunta 3&nbsp;650&nbsp;000 asukkaallaan.  Jokohama sijaitsee Kanagawan prefektuurissa, Tyynen valtameren rannalla noin 30 km Tokiosta etelään ja muodostaa yhdessä Tokion, Chiban ja Kawasakin kanssa maailman suurimman yhtenäisen kaupunkialueen Suur-Tokion, jossa asuu noin 38 miljoonaa ihmistä (YK:n arvio vuodelta 2016). Jokohama on yksi Japanin virallisista suurkaupungeista.

Jokohama on merkittävä satamakaupunki ja teollisuuskeskus. Kaupungissa sijaitsevat muun muassa Nissanin, Isuzun ja Keikyūn pääkonttorit. Jokohamassa sijaitsee myös useita nähtävyyksiä, joista suosituimpia on vuonna 1859 perustettu kiinalaiskaupunki eli Chūkagai. Jokohamassa sijaitsee myös 70-kerroksinen Yokohama Landmark Tower, jonka 69. kerros sijaitsee 273 metrin korkeudessa ja sen Sky Garden on avoinna yleisölle. Siellä sijaitsee myös Nissan-stadion-urheilustadion.

## Hallinto
Jokohaman kaupungissa lainsäädäntövaltaa käyttää 86-jäseninen Jokohaman kaupunginvaltuusto ja toimeenpanovaltaa Jokohaman pormestari. Kaupunginvaltuuston jäsenet valitaan jokaisesta 18 suuralueesta, ja kunkin suuralueen valitsemien jäsenten määrä määräytyy sen asukasluvun perusteella. Kaupunginvaltuuston jäsenet valitaan nelivuotiskausille. Kaupunginvaltuusto ja pormestari valvovat ja säännöstelevät toistensa toimintaa.

## Aluejako

Jokohaman kaupunki jakautuu 18 suuralueeseen (). Niistä asukasluvultaan suurin on Kōhoku-ku, pinta-alaltaan vuorostaan Totsuka-ku. Kaupungin ydinalueen muodostavat Naka-ku ja Nishi-ku.

## Kansainvälinen yhteistyö
Jokohamalla on kahdeksan ystävyys- tai sisarkaupunkia ympäri maailmaa. Niiden kanssa tehdään yhteistyötä esimerkiksi urheilun, kulttuurin ja teknologian alueilla:

* **[[San Diego]]**, Kalifornia, Yhdysvallat, vuodesta 1957
* **[[Lyon]]**, Ranska, vuodesta 1959
* **[[Odessa]]**, Ukraina, vuodesta 1965
* **[[Vancouver]]**, Kanada, vuodesta 1965
* **[[Mumbai]]**, Intia, vuodesta 1965
* **[[Manila]]**, Filippiinit, vuodesta 1965
* **[[Shanghai]]**, Kiina, vuodesta 1973
* **[[Constanța]]**, Romania, vuodesta 1977

Lisäksi Jokohaman satamalla on useita ystävyys-, sisar- tai yhteistyösatamia: Oaklandin satama, Vancouverin satama, Shanghain satama, Dalianin satama, Hampurin satama ja Melbournen satama.

## Lähteet

## Aiheesta muualla

* Kaupungin verkkosivusto
Ansioluettelo

**Ansioluettelo** (eli *curriculum vitae*, *CV*) on yleensä työpaikkahakemukseen liitettävä luettelo hakijan aikaisemmista työpaikoista, kouluista, kursseista tms.
Ansioluettelon tarkoitus on antaa mahdollisimman laaja kuva hakijan ominaisuuksista tiiviissä muodossa. Tiivistetyssä muodossa tulisi kertoa kaikki oleellinen henkilöstä ja hänen taustoistaan. Henkilötietojen lisäksi tärkeimmät ansioluettelon osat ovat koulutus, aikaisempi työkokemus sekä kielitaito. Ansioluettelo voi sisältää myös tietoa aikaansaannoksista ja henkilökohtaisista ominaisuuksista. Suomessa myös asevelvollisuuden suorittamisesta voidaan mainita. Jotkut suosittelevat myös työelämässä tarvittavien oleellisten taitojen mainitsemista, kuten ATK-osaaminen. 
CV on suositeltua pitää korkeintaan kaksi sivua pitkänä. Tällöin työnantajan on helppo nähdä olennainen. CV on ainoa liite, joka on tapana liittää työhakemukseen pyytämättäkin. Kaikki muut liitteet lähetetään vain pyydettäessä. 

## Europassi
Euroopan neuvosto on luonut yhtenäisen ansioluettelopohjan jonka tarkoitus on yhtenäistää opiskelu- ja työnhakuun käytettyjä asiakirjoja. Tarkoituksena on poistaa ansioluetteloiden paikallisia piirteitä ja tehdä kansainvälisten tehtävien haku helpommaksi yhtenäisellä asiakirjalla.  
Ansioluettelo eli CV (curriculum vitae) esittää oleellisen tiedon tiivistetyssä muodossa. Henkilötietojen lisäksi Europass-ansioluetteloon merkitään koulutus, aikaisempi työkokemus sekä sellaiset henkilökohtaiset tiedot ja taidot, jotka ovat karttuneet uran ja elämän aikana, mutta joista ei ole välttämättä saatu todistusta. 
Europassin käytön voi aloittaa täyttämällä Europass-ansioluettelon. Europass-ansioluettelossa voi esittää taitonsa sekä pätevyytensä, ja ansioluetteloon voi liittää myös muita Europass-asiakirjoja. 

## Ansioluettelo sähköisesti
Internet on tuonut mukanaan uuden tavan käsitellä työhakemuksia ja CV:itä. On yleistä, että työnantajat ottavat ansioluetteloja ja työhakemuksia vastaan vain sähköisessä muodossa. Tämä on muuttanut tapaa, jolla hakemuksia kirjoitetaan, luetaan ja käsitellään. Monet työnhakijat ovat sitä mieltä, että sähköinen hakemus ikään kuin katoaa mustaan aukkoon, eivätkä yritykset yleensä edes ota missään vaiheessa hakijaan yhteyttä. Hakemuksen toimittaminen henkilökohtaisesti saattaa tuntua sosiaalisista ihmisistä paremmalta vaihtoehdolta, mutta se ei tuo työn saannille mitään takeita.

## Visuaalinen ansioluettelo
Visuaalisessa ansioluettelossa on ulkonäköön panostettu perinteistä ansioluetteloa enemmän. Visuaalisen ansioluettelon avulla oman osaamisen, sekä työ- ja koulutushistorian voi ilmoittaa perinteistä tekstiä näyttävämmässä muodossa. Visuaalinen ilme on yleensä toteutettu käyttäen esim. logoa, värejä, muotoja ja muita erilaisia design-elementtejä. Sen tarkoituksena on luoda entistä osaavampi ja ammattimaisempi kuva työnhakijasta.

## Lähteet

## Aiheesta muualla
Magma (täsmennyssivu)

**Magma** on:

*magma, syvällä maan pinnan alla oleva kivisula
*magma, matematiikassa eräs algebrallinen struktuuri
*Magma, suomenruotsalainen ajatushautomo
*Magma Geopark, luonnonsuojelualue Norjassa
*Magma, ranskalainen rockyhtye
*Magma, puolalainen pop-yhtye
*Magma, Marvel-yhtiön sarjakuvahahmo
*Magma, Gojira-yhtyeen studioalbumi
Vieras pääoma

**Vieras pääoma** (VPO) on yritykseen sijoitettua pääomaa, johon ei yleensä liity omistusoikeutta yrityksessä. Vieras pääoma on tavallisesti velkaa.  Velkaan liittyy yleensä takaisinmaksuvelvollisuus ja velvollisuus maksaa korkoa. Vieraan pääoman "vastakohta" on oma pääoma.

Vieraalle pääomalle on ominaista, että sen tuottovaatimus on alhaisempi kuin oman pääoman.

Vieras pääoma kirjataan taseessa osaan *Vastattavaa*. Se jaetaan maksuajan mukaan lyhytaikaiseen ja pitkäaikaiseen. Lyhytaikainen vieras pääoma on maksettava takaisin pisimmillään vuoden ja pitkäaikainen vieras pääoma yli vuoden kuluttua.

## Katso myös

* Tilinpäätös
* Tilikausi
* Osakeyhtiö
* Oma pääoma
* Kirjanpito
* Tase
Ppm

**Parts per million**, lyhenne **ppm**, on prosentin ja promillen kaltainen suhteellinen suhdeyksikkö, joka ilmaisee, kuinka monta miljoonasosaa jokin on jostakin.

:&nbsp;1&nbsp;000&nbsp;ppm = 1&nbsp;&permil;
:10&nbsp;000&nbsp;ppm = 1&nbsp;%

Ympäristömyrkkyjen ohjearvot, kuten suurin sallittu pitoisuus maaperässä, hengitysilmassa, juomavedessä tai ravinnossa, ilmoitetaan usein ppm:inä.

Esim. massassa ppm tarkoittaa samaa kuin mg/kg eli milligrammaa kilogrammassa.

**Parts per billion** eli **ppb** on toinen yleisesti käytetty suhdeyksikkö, joka vastaa miljardisosaa, eli yksi tuhannesosa ppm:stä.

**Parts per trillion** eli **ppt** on suhdeyksikkö, joka vastaa biljoonasosaa, eli yksi tuhannesosa ppb:stä.

Nämä eivät ole kansainvälisiä SI-yksikköjä. Etenkin ppb ja ppt ovat ongelmallisia, koska amerikkalaiset kutsuvat miljardia biljoonaksi ja biljoonaa triljoonaksi, ks. Suurten lukujen nimet. Siksi niitä olisi hyvä välttää ja käyttää esim. ng/g ja pg/g.

## Muunnosohje

Tilavuusosuuksia massapitoisuuksiksi muunnettaessa voidaan käyttää paineena esimerkiksi yhtä ilmakehää eli 101,3&nbsp;kPa ja lämpötilana 20&nbsp;°C. Näissä olosuhteissa on useimpien kaasujen moolitilavuus riittävällä tarkkuudella 24,1 litraa. Massapitoisuus lasketaan tilavuusosuudesta seuraavasti:

Massapitoisuus (mg/m³) = (Molekyylimassa (g/mol) / 24,1) × Tilavuusosuus (ppm)

## Käyttö
* Termiä ppm käytetään usein HTP-arvojen eli haitalliseksi tunnettujen pitoisuuksien ilmoittamiseen.

* Mineraalien pitoisuus maaperässä voidaan ilmoittaa ppm:inä.

* Käytännössä 1&nbsp;ppm vastaa yhtä milligrammaa ainetta yhdessä kilossa tai grammaa tonnissa.

* PPM-lukua käytetään myös teollisuudessa kuvaamaan tuotteen laatua. Tuotannon laadun PPM-luvun laskenta voidaan toteuttaa esimerkiksi asiakasreklamaatioiden määrää tutkimalla ja vertaamalla sitä toimitettujen tuotteiden määrään tietyllä ajanjaksolla.

* Termiä käytetään ilmoittamaan maanmittauslaitteiden (takymetri) tarkkuutta etäisyysmittauksessa.

* NMR:n kemiallinen siirtymä ilmoitetaan ppm:ssä.

## Lähteet
Pulsari

**Pulsari** on eräs niin sanottu tähdenjäänne, neutronitähti, joka on syntynyt Aurinkoa huomattavasti massiivisemman tähden supernovaräjähdyksessä. Tähden uloimmat osat ovat räjähtäneet ympäröivään avaruuteen ja jäljelle jääneet sisusosat energiatuoton loppuessa luhistuvat oman painovoimansa alla äärimmäisen tiheään tilaan. Tässä tilassa atomien rakenne on murskaantunut pelkiksi neutroneiksi ja muiksi alkeishiukkasiksi. Pulsarin pieneksi romahtanut läpimitta (10–15 km) on säilyttänyt silti romahtaneen osan pyörimismäärän, joten pyörimisnopeus on kasvanut huikeisiin lukuihin (useita kierroksia sekunnissa). Nuorimmilla pulsareilla pyörimisnopeus on suurimmillaan, mutta se hidastuu hitaasti vuosimiljoonien kuluessa.

Nopeimmin pyörivä pulsari, PSR J1748-2446ad sijaitsee 28 000 valovuoden päässä Jousimiehen tähdistön suunnassa. Pulsari pyörii 716 kertaa sekunnissa itsensä ympäri.

Valtavasta painovoimastaan huolimatta pulsari ei pysy enää pallomaisena, vaan huikea pyörimisnopeus ja keskipakoisvoima venyttää sen litistyneeksi palloksi, ellipsoidiksi. Pulsarin voimakas magneettikenttä lähettää avaruuteen sähkömagneettista säteilyä pyörivän majakan tavoin. Taajaan sykkivistä pulsseista se on löydettykin ja nimensäkin saanut. Ensimmäinen pulsari PSR 1919+21 löydettiin Ketun tähdistöstä vuonna 1967. Sen jälkeen niitä on löydetty jo satoja.

Kun pulsarin luonnetta ei vielä tunnettu, taivaan tietystä pisteestä tulevat nopeat, säännöllisinä jatkuvat merkkipulssit luultiin aluksi vieraan sivilisaation lähettämiksi yhteydenottoyrityksiksi muille sivilisaatioille.

Pulsarin pulssit syntyvät neutronitähden pyöriessä nopeasti akselinsa ympäri.

## Lähteet
Rykmentti

**Rykmentti** (lyhenne rykm. tai sotilaskäytössä R) on klassisen kolmijaon mukainen, yleensä kolmesta pataljoonasta koostuva joukkoyksikkö, jota johtaa useimmiten eversti. Rykmentti ei toimi yksin, vaan vaatii tuekseen divisioonan muiden joukkojen apua.

## Taustaa
Sana "rykmentti" on peräisin latinan sanasta *regimen*, joka tarkoittaa sääntöä tai järjestystä, ja se kuvaa rykmentin päätehtäviä eli joukkojen kouluttamista ja varustamista. Ranskalaisia ratsuväen yksiköitä kutsuttiin jo vuonna 1558 rykmenteiksi. Euroopan armeijoissa rykmenteissä on 1800-luvulta lähtien ollut yleensä kolme pataljoonaa, joskin Napoleonin armeijan rykmenteissä saattoi olla jopa viisi pataljoonaa. Myös Yhdysvaltain armeija otti käyttöön kolmen pataljoonan rykmentit vuonna 1901.

## Rykmentit Suomen puolustusvoimissa
Nykyisin Suomen puolustusvoimissa perinteistä rykmentin nimeä käyttävät joukko-osastoista Kaartin jääkärirykmentti ja Utin jääkärirykmentti sekä logistiikkarykmentit. Vuosina 2012–2015 toteutetussa Puolustusvoimauudistuksessa lakkautettiin Hämeen rykmentti, Pioneerirykmentti sekä neljä alueellista huoltorykmenttiä.

Suomessa sodan ajan kokoonpanossa maavoimien prikaatiin kuuluu kenttätykistörykmentti, lisäksi on olemassa ilmatorjunta-, rannikko-, pioneeri-   ja huoltorykmenttejä. Rykmentin koko on noin 2&nbsp;000–2&nbsp;500 henkilöä.

## Katso myös
* Rykmentti (Yhdysvaltain sisällissota)

## Lähteet

## Aiheesta muualla
Matti Vanhala

**Matti Erkki Vanhala** (31. tammikuuta 1946 Helsinki – 29. syyskuuta 2004 Helsinki) oli suomalainen talousvaikuttaja.

Vanhala oli koulutukseltaan valtiotieteen kandidaatti. Vanhala työskenteli vuodesta 1968 vuoteen 1970 valtiovarainministeriössä. Hän astui Suomen Pankin palvelukseen vuonna 1970 tutkijaksi ja kesäkuussa 1998 hänet nimitettiin Suomen Pankin pääjohtajaksi Sirkka Hämäläisen seuraajaksi. Euroopan keskuspankin neuvoston jäseneksi hänet valittiin vuonna 1998.

Vanhala osallistui Bilderberg-ryhmän kokoukseen vuonna 1999 ollessaan Suomen Pankin puheenjohtaja. Hän jäi työkyvyttömyyseläkkeelle pääjohtajan toimestaan vuoden 2004 huhtikuussa. Jo tätä ennen hän oli kahdesti pitkällä sairauslomalla. 

Matti Vanhala kuoli 58-vuotiaana 29. syyskuuta 2004. Hänellä oli todettu virtsarakon syöpä viisi vuotta aikaisemmin.

## Lähteet

## Aiheesta muualla
* Matti Vanhalan muistokirjoitus Helsingin Sanomissa
* Suomen Pankin lehdistötiedote Matti Vanhalan kuolemasta 30. syyskuuta 2004
Win4Lin

**Win4Lin** on NeTraverse, Incin myymä ohjelmisto, jonka avulla x86-arkkitehtuuriin pohjautuvassa tietokoneessa voidaan Linux-käyttöjärjestelmän sisällä ajaa Microsoft Windows 95 tai Windows 98 -asennusta.

## Aiheesta muualla
* http://www.netraverse.com/
Sturmabteilung

**Sturmabteilung**, lyhenne **SA** (tarkoittaen 'rynnäkköjoukot' tai kirjaimellisesti 'myrskyosasto'), toimi Saksan kansallissosialistisen työväenpuolueen NSDAP:n puolisotilaallisena järjestönä. Se oli tärkeä osa Adolf Hitlerin valtaannousua 1930-luvulla. SA:n miehiä kutsuttiin usein univormunsa mukaan ”ruskeapaidoiksi” erotuksena Schutzstaffel-joukkojen (SS) ”mustapaidoista”.

## Historia
Nimeä *Sturmabteilung* käytettiin alun alkaen saksalaisista erikoisjoukoista ensimmäisessä maailmansodassa. Suurten hyökkäysjoukkojen sijaan Sturmabteilung muodostui pienistä muutaman sotilaan ryhmistä. 

Münchenissä keväällä 1920 Hitler perusti *Ordnertruppeniksi* kutsutun joukon, joka muodostui lihaksikkaista natseista, entisistä sotilaista ja kapakkatappelijoista, joiden tehtävänä oli suojella häntä ja häiritä Hitlerin vastustajia. Sen alkuperäinen tehtävä oli toimia natsien kokouksissa henkivartijajoukkona. Pian sen nimeksi tuli *Sportabteilung* (peitenimi, joka tarkoitti 'urheilujaostoa'), jonka lyhenne oli SA. Vuoden 1921 loppupuolella nimeksi muutettiin *Sturmabteilung*. SA ja NSDAP kiellettiin epäonnistuneen oluttupavallankaappauksen jälkeen ja perustettiin uudestaan vuonna 1925. Silloin SA:n alkuperäinen tehtävä siirtyi SS-joukoille.

1920-luvulla SA järjesti monia pieniä katutappeluita (*Zusammenstösse*) ja muita väkivaltaisia yhteenottoja sosialistiryhmiä vastaan. Suositun johtajansa Ernst Röhmin alaisuudessa ryhmä kasvoi usean tuhannen miehen suuruiseksi ja sai vahvan aseman natsipuolueen sisällä.

Adolf Hitlerin astuessa valtaan vuonna 1933 SA:n merkitys kasvoi erityisen suureksi ja se näki itsensä Saksan armeijan korvaajana. Tämä vihastutti Reichswehrin, joka jo aiemmin oli katsonut karsaasti natsien valtapyrkimyksiä. Tilanne aiheutti jännitystä myös muissa natsijohtajissa, jotka näkivät Ernst Röhmin uhkana omille pyrkimyksilleen.

Saadakseen Saksan armeijan konservatiiviset voimat taakseen Hitler määräsi SA:n johtajien teloituksen 30. kesäkuuta – 1. heinäkuuta 1934 pitkien puukkojen yönä. Victor Lutzesta tuli SA:n uusi johtaja, ja sen painoarvo laski merkittävästi natsien keskuudessa.

Nürnbergin oikeudenkäynneissä toisen maailmansodan jälkeen vuonna 1945 SA:ta ei tuomittu itsessään rikolliseksi järjestöksi toisin kuin esimerkiksi SS, mutta myös SA kuitenkin kiellettiin ja lakkautettiin.

## Sturmabteilungin johtajat
*Emil Maurice (1920–1921)
*Hans Ulrich Klintzsche (1921–1923)
*Hermann Göring (1923)
*Liike ei toiminnassa vuosina 1923–1925
*Franz Pfeffer von Salomon (1926–1930)
*Adolf Hitler (1930–1931)
*Ernst Röhm (1931–1934)
*Viktor Lutze (1934–1943)
*Wilhelm Schepmann (1943–1945)

## Aiheesta muualla

* Axis History Factbook &ndash; SA 
* Spartacus Educational &ndash; Sturm Abteilung (SA)
Rytmi (lehti)

**Rytmi** oli suomalainen musiikkilehti, joka ilmestyi vuosina 1934–1937 ja uudelleen vuodesta 1949 lähtien, kunnes se vuoden 2014 alusta sulautettiin *[[Soundi]]*-lehteen. Se oli pitkään jazzmusiikin erikoislehti, kunnes 1900-luvun lopulla se laajensi aihepiiriään muuhunkin rytmimusiikkiin. Kustantajaa usein vaihtanut *Rytmi* oli yksi koko maailman pisimpään ilmestyneistä musiikkilehdistä.

Lehden lopettamisen jälkeen kustantaja jatkoi Rytmi.com-verkkosivuston julkaisua, jonka sisältö poikkesi *Soundin* verkkosivujen sisällöstä. Vuonna 2009 lehti vietti 75-vuotisjuhliaan ja ilmoitti olevansa maailman kolmanneksi vanhin yhtäjaksoisesti ilmestynyt musiikkijulkaisu. *Rytmiä* kustansi loppuvuosina Pop Media.

*Rytmin* perusti Cecil H. Backmansson, joka tuki lehden toimintaa Rytmi-Pojat-orkesterin tuotoista. Jazzlehtenä aloittanut *Rytmi* on laajensi myöhemmin näkökulmaansa käsittämään myös esimerkiksi elokuvan, kirjat sekä populaari-ilmiöt.

Vuonna 1991 Rytmi yhdistyi *[[Musiikkiuutiset]]*-lehden kanssa ja lehden nimeksi tuli **Rytmimusiikki**. Vuonna 1994 Painatuskeskus Oy osti *Rytmimusiikki*-lehden Novomedia Oy:ltä.Vuodet 1999-2005 Rytmiä kustansi Rytmimedia Oy. Päätoimittajana toimi Jyri-Jussi Rekinen .

Kesällä 2005 Pop Media osti *Rytmin*. Siitä lähtien joulukuuhun 2008 lehden päätoimittajana toimi *[[Rumba (lehti)|Rumbankin]]* päätoimittajana toiminut Mikko Aaltonen. Vuoden 2009 alusta alkaen päätoimittajana toimi Heta Hyttinen.

Marraskuussa 2013 Pop Media ilmoitti, että *Rytmin* ilmestyminen lopetetaan vuoden lopussa, ja osa lehden sisällöstä viedään *Soundiin*, lehteen, jonka Pop Media osti A-lehdiltä syyskuussa 2013. *Rytmin* toiminta jatkui verkossa.

## Päätoimittajia
* V. A. Väisänen 1934–
* K. K. Katajainen
* Cecil Backmansson 1937
(lehti ei ilmestynyt 1938–1949)
* Paavo Einiö 1949–1966
* Matti Laipio 1975–1977
* Jouko Turunen 1980-luku
* Matti Poijärvi 1991–1999
* Jyri-Jussi Rekinen 1999-2005

* Mikko Aaltonen 2005–2008
* Heta Hyttinen 2009–

## Kustantajia

* Rytmi ry 1934–
* Rytmimuusikeriyhdistys 1937
* Rytmi-musiikki, Scandia-Musiikki 1949–1966
* Fanzine, 1980-luvun alkupuoli
* Hieronymus Oy 1985–
* Rytmikustannus (Novomedia Oy) 1991–1995
* Painatuskeskus Oy 1995–
* Rytmimedia 1999–
* Pop Media 2007–

## Lähteet

## Aiheesta muualla
* Rytmi-lehti (arkistoitu Archive.orgissa)
Rumba (lehti)

**Rumba** on suomalainen rock- ja popmusiikkiin keskittyvä verkkojulkaisu. Vuosina 1983–2019 Rumba ilmestyi paperilehtenä. Kustantajana toimii Pop Media Oy.

## Historia
Lehden perustivat Rami Kuusinen ja Kimmo Miettinen yhdessä Kari Kivelän ja Virve Vallin kanssa. Kustantajana oli Kumibeat Ky. Rami Kuusinen toimi pitkään päätoimittajana.

Vuoden 1992 elokuussa Rumba alkoi julkaista Timo Pennasen koostamaa 50 Hittiä -listaa, joka yhdisti levymyynnin ja radiosoiton yhdeksi hittilistaksi. Joulukuussa 2007 ilmestyi viimeinen 50 Hittiä -lista.

Paperilehteä täydentävä nettiversio alkoi ilmestyä marraskuussa 1997.

Rumba ilmestyi kevääseen 2006 asti tabloidi-formaatissa. Kesästä 2006 alkaen Rumba oli kiiltäväkantinen ja noin 60-sivuinen. Lehti ilmestyi 18 kertaa vuonna 2009, vuonna 2010 se ilmestyi 16 kertaa ja lokakuusta 2011 alkaen se ilmestyi kerran kuussa. 

Vuonna 2015 Rumbaa julkaistiin viisi numeroa.

Rumban viimeinen painettu numero ilmestyi 24. toukokuuta 2019.

## Päätoimittajat
* Rami Kuusinen, Kimmo Miettinen, Leena Lehtinen ja Kari Kivelä (1983–1985)
* Rami Kuusinen (1985–1996)
* Ilkka Mattila (1996–1999)
* Virve Valli (1999–2000)
* Jari Mäkäräinen (2000–2001)
* Mikko Aaltonen (2001–2006)
* Viljami Puustinen (2006–2011)
* Teemu Fiilin (2011–2015)
* Saku Schildt (2015–2016, vt.)
* Jukka Hätinen (2016–2022)

## Lähteet

## Kirjallisuutta
*  

## Aiheesta muualla
* Rumban kotisivut
*
* Jukka Lindfors, 1980-luvun musiikkijournalisteja, Yle Elävä arkisto
...and Oceans

**...and Oceans** on suomalainen black metal -yhtye (myöhemmin industrial metal), joka perustettiin vuonna 1995. Pietarsaaresta ja Vaasasta sekä nykyään myös Helsingistä peräisin olevan yhtyeen tuotanto ottaa vaikutteita elektronisen musiikin ja raskaamman metallimusiikin parista. Yhtyeen ensimmäisten tuotosten sanoitukset ovat pääosin ruotsiksi, mutta uudemmilla levyillä on siirrytty englantiin.

Vuoden 2006 alussa yhtye vaihtoi nimensä Havoc Unitiksi. Havoc Unitin kokoonpano pyörittää myös black industrial -projektia nimeltä O.

Vuonna 2013 yhtyeen nimeksi vaihtui ''Festerday''.

Kesällä 2018 yhtye ilmoitti palaavansa keikkalavoille.

Kenny poistui kokoonpanosta laulajan roolista vuoden 2019 aikana. Tilalle saapui muun muassa Finntroll -yhtyeestä tuttu Mathias Lillmåns.

Uusin albumi on ”As in Gardens, So in Tombs”, joka julkaistiin  27. tammikuuta 2023.

## Diskografia
### Studioalbumit
* 
* 
* 
* 
* 
* 
* 

### Kokoelma-albumit
* 
* 

### Split-albumit
* 
* 
* 

### Demot
* 
* 
* 

## Lähteet

## Aiheesta muualla
* ...and Oceans BNRmetal.com -sivu
David Hilbert

**David Hilbert** (23. tammikuuta 1862 Wehlau, lähellä Königsbergiä, Preussi (nykyinen Kaliningradin alue, Venäjä) – 14. helmikuuta 1943 Göttingen, Saksa) oli saksalainen matemaatikko. Häntä pidetään yhtenä 1800- ja 1900-lukujen merkityksellisimmistä matemaatikoista. Hilbert työskenteli laajasti matematiikan eri aloilla ja korjasi muun muassa Eukleideen geometrisen aksiomatisoinnin virheitä. Myöhemmin hänen työnsä pohjalta syntyi Hilbertin avaruuden käsite.

## Hilbertin kunniaksi nimettyjä matematiikan käsitteitä
* Hilbertin aksioomat
* Hilbertin avaruus
* Hilbertin hotelli
* Hilbertin luokkakunta
* Hilbertin ongelmat

## Lähteet

## Kirjallisuutta
* 

## Aiheesta muualla

* 
*
Mileva Marić

**Mileva Marić** (, 19. joulukuuta 1875 Titel &ndash; 4. elokuuta 1948 Zürich) oli serbialainen matemaatikko ja Albert Einsteinin ensimmäinen vaimo. Marićilla on väitetty olleen osuutta Einsteinin tutkimuksissa.

Marić aloitti lääketieteen opinnot Zürichin yliopistossa, mutta vaihtoi sitten Zürichin teknilliseen korkeakouluun, jossa Einsteinkin opiskeli. Hän oli vuosikurssinsa ainoa naispuolinen opiskelija. Lyhyen Heidelbergissä oleskelunsa jälkeen Marić palasi Sveitsiin. Hänen arvosanansa fysiikassa olivat erinomaiset, mutta menetetyn ajan ja raskauden vuoksi hän ei läpäissyt yliopiston loppukoetta edes toisella yrittämällä. Tammikuussa vuonna 1902 hän synnytti Lieserl-tyttären ja meni naimisiin Einsteinin kanssa 6. tammikuuta 1903. Einstein ja Marić erosivat virallisesti 1919 elettyään sitä ennen viisi vuotta erossa.

Pariskunta sai tyttären lisäksi kaksi poikaa. Marićin osuudesta Einsteinin keksintöihin ollaan erimielisiä: joidenkin mielestä Einstein sai häneltä pääajatuksensa, jotkut taas arvelevat Marićin auttaneen Einsteinia teorian matemaattisessa puolessa. Nämä spekulaatiot ovat syntyneet Einsteinin kirjeistä, joissa hän puhuu ”meidän” teoriastamme, ja siitä että Einstein lahjoitti Nobel-palkintorahansa Marićille. Marić oli aikanaan suostunut avioeroon vain sillä ehdolla, että saisi rahat kun Einstein saisi Nobel-palkinnon.

## Lähteet

## Aiheesta muualla
Fritz Todt

**Fritz Todt** (4. syyskuuta 1891 Pforzheim – 8. helmikuuta 1942) oli saksalainen insinööri, Organisation Todtin perustaja ja varustelusta vastaava Saksan valtakunnanministeri, *Reichsminister für Bewaffnung und Munition*.

## Nuoruus, opinnot ja työura
Fritz Todt syntyi ylempään keskiluokkaan kuuluneeseen perheeseen. Hänen isänsä omisti tehtaan.

Todt aloitti 1911 opintonsa Münchenin teknillisessä yliopistossa. Hän palveli ensimmäisessa maailmansodassa aluksi jalkaväessä ja myöhemmin ilmavoimissa. Hänelle myönnettiin ansioistaan rautaristi. Sodan jälkeen vuonna 1920 hän päätti opintonsa Karlsruhessa ja alkoi työskennellä rakennusyhtiö Sager & Woernerilla.

Todt liittyi varhaisessa vaiheessa tammikuussa 1922 Saksan kansallissosialistiseen työväenpuolueeseen. Vuonna 1931 hänestä tuli SA:n *Oberführer* ja puolueen taloustekniikan ja työvoimanvälityksen toimiston tekninen asiantuntija. Hän myös väitteli vuonna 1931 tohtoriksi (väitöskirjan otsikko oli: *Fehlerquellen beim Bau von Landstraßendecken aus Teer und Asphalt*, ).

## Toinen maailmansota
Kun Adolf Hitleristä tuli Saksan valtakunnankansleri, Todt nimettiin Saksan tiestön ylitarkastajaksi (*Generalinspektor für das deutsche Straßenwesen*) ja hänen vastuulleen tuli uusi moottoriteiden (*Reichsautobahnen*) rakennusyhtiö. Todt sai vielä 1938 vastuulleen läntisen puolustuslinjan Länsivallin rakentamisen. Hän perusti työpalvelujärjestö Organisation Todtin, jotta linja voitaisiin saada valmiiksi mahdollisimman nopeasti.

Todti nimettiin maaliskuussa 1940 varusteluministeriksi (*Reichsminister für Bewaffnung und Munition*). Hänen vastuullaan on muun muassa Atlantin vallin rakentaminen Alankomaihin, Belgiaan ja Ranskan pohjoiselle rannikolle. Todt oli useasti erimielisyyksissä Hermann Göringin kanssa, mutta Hitler arvosti Todtia suuresti. Hitler teki tästä vuonna 1941 teiden, vesiteiden ja voimaloiden ylitarkastajan.

Neuvostoliittoon hyökkäämisen jälkeen Todtin vastuulle tuli infrastruktuurin jälleenrakentamisesta huolehtiminen. Tehtyään tarkastusretken itärintamalle hän ilmoitti Hitlerille, että ilman parempaa kalustoa ja tarvikkeita olisi parasta lopettaa sota Neuvostoliittoa vastaan. 

Vaikka Todt epäili vahvasti Saksan mahdollisuutta sodassa, hän palveli uskollisesti maatansa. Hän kuitenkin vältti läheisia suhteita puolueen johtohenkilöihin ja pyrki pysymään erossa kaikista valtataisteluista.

Varusteluministeri Todtin palatessa 8. helmikuuta 1942 Rastenburgista, jossa oli tavannut Hitlerin, häntä kuljettanut lentokone räjähti ja syöksyi maahan. Hänen seuraajansa Albert Speer oli ollut aikeissa osallistua samalle lennolle.

## Lähteet
*

### Viitteet

## Aiheesta muualla
Hajime Sorayama

**Hajime Sorayama** (, s. 1947 Ehime, Japani) on japanilainen superrealistinen kuvataiteilija. Hänen tunnetuimpia teoksiaan ovat eroottisia robotteja esittävät pin-up-kuvat.

Sorayama valmistui tokiolaisesta Chuon taidekoulusta vuonna 1969 ja ja oli sen jälkeen töissä mainostoimistossa, vuodesta 1972 hän on ollut vapaa kuvataiteilija. Hän on käyttänyt kuvissaan muun muassa airbrush-tekniikkaa joka tehdään retussiruiskulla, ja pyrkii äärimmäisen realistiseen, valokuvamaiseen vaikutelmaan.

Sorayaman taidetta on esitelty kirjoissa ja taidenäyttelyissä niin Japanissa, Yhdysvalloissa kuin Euroopassakin. Hän on myös tehnyt visuaalista suunnittelua televisiosarjoihin ja elokuviin. Vuonna 2000 hän voitti pääpalkinnon Japanin parhaan teollisen suunnittelun kilpailussa Sonylle suunnittelemallaan Aibo-robottikoiralla. Hän on myös tenhyt kansikuvan Aerosmithin vuonna 2001 julkaistuun albumiin *[[Just Push Play]]*. Sorayaman eroottista taidetta on julkaistu yhdysvaltalaisessa Penthouse-lehdessä vuodesta 1995 alkaen.

## Julkaisuja
* Pink Journal (1967)
* Sexy Robots (1983)
* Pin-Up (1984)
* Venus Odyssey (1985)
* Hajime Sorayama (1989)
* Hyper Illustrations (1989)
* Hyper Illustrations 2 (1989)
* The Gynoids (1993)
* Naga (1997)
* Torquere (1998)
* Sorayama 1964-1999 (1999)
* Gynoids Reborn (2000)
* Gynoids Genetically Manipulated (2000)
* Metallicon (2001)
* Venom (2002)
* Latex Galatea (2003)
* Relativision (2006)
* Sorayama Masterworks (2010)
* Sexy Robot GIGANTES (2015)
* Complete Masterworks (2017)

## Lähteet

## Aiheesta muualla
* 
* 
* 
*
Sonderkommando

**Sonderkommando** tarkoittaa saksan kielessä erikoistehtävää tai komennusta, tai niihin määrättyjä henkilöitä. Natsi-Saksan sonderkommandoja olivat esimerkiksi:

* tuhoamisleirien Sonderkommandot, vankiryhmiä, joiden tehtävänä oli avustaa toisten vankien tappamisessa
* Sonderkommando Nord, erikoisyksikkö, jonka tehtävänä oli johtaa ja tukea Suomessa toimivaa saksalaismielistä vastarintaliikettä
Gordon Moore

**Gordon Earle Moore** (3. tammikuuta 1929 San Francisco – 24. maaliskuuta 2023 Havaiji) oli yhdysvaltalainen liikemies, Intelin toinen perustaja ja sen aiempi hallituksen puheenjohtaja. Hänet tunnetaan tietotekniikan kehittäjänä ja kenties parhaiten Mooren lakina tunnetusta havainnostaan, jonka hän julkaisi vuonna 1965 artikkelissa *Cramming more components onto integrated circuits*. Havainnon mukaan transistorien määrä mikropiirillä kaksinkertaistuu noin joka toinen vuosi.

Moore opiskeli kemiaa UC Berkeleyssä ja suoritti tohtorin tutkinnon kemiassa ja fysiikassa Caltechissä. 1950-luvulla Moore ja seitsemän muuta lähtivät Shockley Semiconductorilta ja perustivat Fairchild Semiconductorin. Myöhemmin Moore perusti Intelin Robert Noycen kanssa.

Fairchildilla Mooren ryhmä kehitti IBM:lle piipohjaista transistoria toisen rinnakkaisen projektin kanssa samaan aikaan. Moore määritteli alumiinin ominaisuudet, joita tarvittiin sähkökytkentöjä varten. Lisäksi otettiin useita muita kehitysaskelia muun muassa valmistustekniikassa. Ryhmä kehitti uuden transistorin, jota esiteltiin tyyppinä 2N697 elokuussa 1958.

Vuonna 2014 hänen omaisuutensa arvoksi arvioitiin 6,6 miljardia Yhdysvaltain dollaria.

## Yksityiselämä
Moore meni naimisiin Betty Irene Whitakerin kanssa vuonna 1950.

Moore harrasti kalastusta ja matkusti harrastuksensa mukana paljon ulkomailla.

Moore kuoli kotonaan Havaijilla 24. maaliskuuta 2023.

## Lähteet

## Aiheesta muualla

* Intel Executive Bio -- Gordon E. Moore
* Moore's Law
RAF

**RAF** on lyhenne seuraavista asioista:

*Fujifilmin RAW-kuvatiedostomuoto digitaalikameroissa
*RAF-kinaasi
*Reichenberger Automobil Fabrik, itävaltaunkarilainen autonvalmistaja
*Royal Air Force, Britannian ilmavoimat
*Rutan Aircraft Factory,  Burt Rutanin kuuluisa lentokoneyritys
*Punainen armeijakunta (saks. *Rote Armee Fraktion*), länsisaksalainen terroristiryhmä
* meohang, tiibetiläis-burmalainen kieli (ISO 639-3 -koodi *raf*).
Brzezinka

**Brzezinka** () on kylä Vähä-Puolan voivodikunnassa Puolassa lähellä Oświęcimiä. Siellä sijaitsi natsien kuuluisa Birkenaun tuhoamisleiri Auschwitz II. Vuoden 2011 väestönlaskennan mukaan kylässä asui 2&nbsp;336 asukasta.

## Lähteet

## Aiheesta muualla